[{"text_idx": "#000001", "text": "Hau da hau... Uda aurreko azken saioa dugu gaur! Atsedenaldi bat hartuko dugu iraila bitartean, baina saio mamitsu batekin gatoz aurretik. Gaur Bilbon Venezuelako iraultza bolibartarraren alde izandako manifestazioaren aitzakian,Fakun Aznarez izango dugu gure uhinetan. Herrialde hartako egoeraz eta Euskal Herritik erakutsitako elkartasun internaziolistaz arituko zaigu kazetaria."}, {"text_idx": "#000002", "text": "Euskal Herriak ere jaso du elkartasun hori askotan, eta horren lekuko dira, esaterako, hainbat herrialdetan bizi diren iheslari politikoak. Horietako bi sorterrira itzuli dira asteon: Alejo Moreno eta Arturo Villanueva. Arturorekin hitz egin dugu itzulera horri buruz."}]